Derek Prince'i teenistus
Kuidas läheneda piibellikule prohveteeringule?
osa 2/3
Järgmine põhimõte on, et paljud prohveteeringud
on antud teatud konkreetse aja jaoks
ja neid ei saa mõista enne nende aega.
Jeremija 30:3-7 prohveteerib Iisraeli naasmisest pühale maale.
Minu tähelepanekute kohaselt
puudutavad paljud prohveteeringud fakti, et Iisrael on iseseisev riik.
Teiste sõnadega need ei või täituda, kuni Iisrael pole iseseisev.
Üks armas vend Kristuses ütles mõni aasta tagasi:
"Iisraeli tagasipöördumine omale maale ei või olla Jumalast.
Kui see oleks Jumalast, oleks tulemuseks rahu."
Ta poleks seda öelnud, kui ta oleks Piibli prohveteeringuid
tundnud, mis on vastupidised. Jr 30:3:
"Sest vaata, päevad tulevad, ütleb Issand,
mil ma pööran oma Iisraeli ja Juuda rahva vangipõlve,
ütleb Issand, ja ma toon nad tagasi maale
mille ma andsin nende vanemaile, ja nad pärivad selle."
Igaüks, kes vähegi Piiblit tunneb, teab, kus on maa,
mille Jumal andis Iisraelile.
On vaid üks maa, mis sobib kirjeldusse,
väike maalapp Vahemere idaosas.
"Ja need on sõnad, mis Issand rääkis Iisraeli ja Juuda kohta,
sest nõnda ütleb Issand: "Me oleme kuulnud hirmukisa;
on kartus, aga mitte rahu."
Ehk siis rahu on kadunud.
"Küsige ometi ja vaadake: kas meesterahvas sünnitab?
Mispärast ma näen iga meest käed puusas nagu sünnitajal naisel,
ja mispärast on kõik näod muutunud kahvatuks?
Häda! Sest see päev on suur, sellesarnast ei ole.
See on Jaakobile ahastuse aeg, aga ta päästetakse sellest."
Nii palju rahust, kui Iisrael on oma maal.
Piibel hoiatab, et sellele järgneb ahistuse ja häda aeg
ilma vereta juutide ajaloos.
Kui mõelda juudi ajaloole, siis need sõnad on lohutavad.
Issand ütleb siiski: "aga ta päästetakse sellest."
See seostub hästi ka meie eluolukorraga.
Jumal ei päästa meid alati olukordadest
vaid juhatab meid nendest välja.
Ta lubab meil olukordadesse sattuda, kuid juhib ka neist välja.
Peatüki lõpus on otsekui PS!, salmis 24:
"Viimseil päevil te mõistate seda."
Teiste sõnadega
pole prohveteeringule kasutust enne lõpuaega.
Sellel polnud mingi hetk tähendust, kuid nüüd on sellel tähendus,
kuna näeme seda kõike enda silme ees juhtuvat.
Jätke meelde: prohveteeringuid ei mõisteta enne nende õiget aega.
Prohveteeringute üks eesmärke
on suunata meid selles, mida teha ja mida mitte teha.
Prohveteeringust tuleb käitumisjuhend.
Inimesed, kes ei tunne Piibli prohveteeringuid,
palvetavad kergesti seda, mida ei juhtu iialgi.
Kui Jumal ütleb, et teatud asja ei juhtu kunagi.
Ajaraisk on palvetada, et see juhtuks.
Toon näite Mt 24. ptk, tuleme Jeremija juurde tagasi.
Ütlen seda praegu, enne, kui unustan öelda:
Kui tahate minu õpetussarjadest võimalikult palju saada,
lugege Mt 24. ja 25. ptk. uuesti läbi,
kuna vaatame neid üksikasjalikult salm-salmilt.
Teemast edasi hüpates loen kaks salmi, mis kirjeldavad juutide
olukorda peale seda, kui nad olid oma maale tagasi pöördunud.
Matteuse 24:19-20: "Aga häda neile,
kes on lapseootel, ja neile, kes imetavad neil päevil!
Aga palvetage, et teie põgenemine ei juhtuks
talvel ega hingamispäeval."
Siis mõtleme:
"Jumal, ära saada meid põgenemisteekonnale!"
Jumal ütleb, et see palve on mõttetu, kuna te hakkate põgenema.
Palvetage vastavalt prohveteeringule.
Palvetage, et te ei peaks põgenema talvisel ajal.
Miks? Sest talvel oleks see väga raske.
"Aga palvetage, et teie põgenemine ei juhtuks hingamispäeval."
Kui sa Iisraelis ei ela, pole sellel salmil tähtsust.
Elasin seal maal, kui seda kutsuti veel Palestiinaks ja
ja kui see oli Inglismaa valduses. Sabat ei erinenud teistest päevadest.
Kuid juudiriigis ei tööta sel päeval ühistransport.
Suur osa elanikest ei lähe sabatipäeval kuhugile.
Sabatipäeval põgenemine oleks suurele inimgrupile raske.
Jeesus ütleb, et te saate põgenema.
Ehk siis me ei peaks palvetama põgenemise vastu, vaid
et me ei peaks sabati ajal põgenema.
See on näide prohvetlikest kirjutistest, mis lähevad täide.
Need ennustavad tulevikku. Kui Jumal ütleb, et see juhtub.
siis ei peaks palvetama, et seda ei juhtuks.
On ajaraisk üritada muuta Jumala sõnu.
Sinu ülesanne on palvetada ilmutatud prohveteeringute kohaselt.
See oli 3. põhimõte. 4) Väldi valet palvetamist või tegevust.
5. põhimõte on eraldi kategooriast. See on Ilm 19:10:
"sest Jeesuse tunnistajaks on prohvetluse vaim!"
Me ei räägi prohvetlikest sõnadest vaid prohvetlikust vaimust.
Kõik Piibli prohveteeringud on suunatud Jeesusele.
Tema on prohveteeringute keskne objekt läbi terve Piibli.
Jeesus ütles: Jh 16:13-14: "Aga kui tema, Tõe Vaim, tuleb,
juhib ta teid kogu tõesse, sest tema ei räägi iseenesest,
vaid ta räägib, mida kuuleb, ja ta kuulutab teile tulevasi asju."
Iga kuulutustöö proovikiviks on see, kas see on Pühast Vaimust või mitte.
Kui see on Vaimust,
siis see kirgastab Jeesust ja suunab meie tähelepanu Temale.
See näitab Tema kohta midagi uut, mida me pole varem näinud.
Prohveteeringud, mis kirgastavad inimest,
ei ole Pühast Vaimust.
Kui Püha Vaim hakkab liikuma, kuid inimesed võtavad temalt ruumi,
võttes peatähelepanu endale, siis Püha Vaim taandub viisakalt.
Ta on seda tihti teinud sellel sajandil.
Püha Vaimu on vaigistatud, kuna inimesed
tahavad saada peatähelepanu,
kuid tõeline prohvetlik ilmutus kirgastab alati Jeesust.
6) Anna oma sõnadele selge tähendus.
Ära ole liiga vaimulik.
Kui uurime Jeesuse sündi puudutavaid prohveteeringuid,
neid on vähemalt 20, siis kõik need täitusid sõna-sõnalt.
Ta sündis Sõna kohaselt neitsist, mitte allegoorilises mõttes,
Sõna kohaselt sündis Ta Petlemmas,
Ta kutsuti Egiptusest, Ta tervendas haigeid.
Ta löödi Sõna kohaselt risti,
ning seal polnud midagi pelgalt sümbolistlikku.
Ta maeti Sõna kohaselt
ja tänu Jumalale, ta tõusis Sõna kohaselt surnuist üles.
Sõna kohaselt Ta läks taevasse. Pole ühtegi Jeesuse sündi ja elu
puudutavat prohveteeringut, mis poleks sõna-sõnalt täitunud.
Ka varasemates piiblilugudes pole ühtegi prohveteeringut,
mis oleks vaid sümbolistlik või piltlik või selge ja konkreetse tähenduseta.
Mõningates prohveteeringutes on võrdkujusid, mida tõlgendatakse.
Näiteks ei arva ju keegi,
et Kreeka kuningas oli kits või Pärsia kuningas oinas?
Teame, et need sõnad on võrdkujud.
Kuid seal, kus Piibel ei anna meile võrdkujusid, on vale neid kasutada.
Usun, et kui kohtame lõpuaegade meeletuid pingeid ja ohte,
siis lõpuaja prohveteeringud täituvad ehmatavalt Sõna kohaselt.
Asjad tõukuvad oma kohtadelt ära. Taevast kukub asju.
Tuleb üha enam tõelisi maavärinaid.
On vale teha neist võrdkujud või sümbolistlikud pildid.
Kordan veelkord, et Iisrael tähistab Piiblis Iisraeli.
Nii see on.
Iisrael ei ole kogudus ja kogudus ei ole Iisrael.
Kui tahate selle kohta lisainfot, siis see on kirjas mu raamatus:
"Prohvetlikud saatused: "Mis on Iisrael, mis on kogudus?"
Raamat on saadaval ka pealkirjaga "Iisraeli ja koguduse saatus."
Seal on 79 Iisraeli puudutavat Uue Testamendi kohta, millest
ükski ei viita Kogudusele. Ärge siis muutuge liiga vaimulikuks.
Sama põhimõte puudutab mitut muud teemat.
Me ei lähe sellesse sügavamalt, kuid supervaimulikkus on haigus.
Lõpuks, meenutage, et Jumalal on täielik kõikvõimsus ja meelevald
ja Ta on alati õiglane. Ta on alati õiglane,
Ta ei tee kunagi vigu. Ta ei valeta iialgi.
Ta pole kunagi teinud meie eludes vigu.
Võibolla teile tundub, et on, kuid Ta pole teinud teie eludes vigu.
Hea on endale teadvustada, et Jumala teod on 100% õiglased.
Kordame üle veel 7 printsiipi,
mis aitavad prohveteeringuid paremini mõista.
1) On salajasi ja ilmutatud asju.
2) Ära raiska aega salajaste prohveteeringute leidmisele,
ole kuulekas ilmutatud prohveteeringutele.
3) Osad prohveteeringud on antud teatud aja jaoks ja
neid ei saa mõista enne, kui nende aeg on käes.
4) Prohveteering on sageli antud meile,
et meid valedest palvetest ja tegudest eemal hoida.
Kui Jumal on öelnud, et teatud sündmus toimub, siis see ka toimub.
Kui Jumal ütleb, et teatud asi ei saa juhtuma, siis see on nii.
Võid tundideviisi palvetada selle vastu, kuid see on aja ja energia raiskamine.
Kui tahad palvetada tõhusaid ja mõistlikke palveid,
pead õppima Piibli prohveteeringuis olevat Jumala tahet tundma.
5) Prohvetluse vaim kirgastab Jeesust.
Kõikidel Pühast Vaimust inspireeritud prohveteeringutel on
oma olemuselt üks teema-Jeesus.
6) Anna sõnadele selge tähendus.
7) Tunnusta ja kummardu Jumala täiusliku kõikvõimsuse ees.
Ma ei loe Piiblit, et Jumala eetikat kuidagi parandada.
Paljud teevad seda. Paljud mõtlevad, et Jumal teeb nüüd midagi
Lähis-Idas midagi ebaõiglast. Ei tee.
Jumalal on alati õigus. Kas võid seda südamepõhjast öelda?
"Jumalal on alati õigus." Aamen.
Järgmisena võtan ühe erilise prohveteeringu Uuest Testamendist
ning samal ajal katsetan, kas minu antud printsiibid töötavad.
See prohveteering on tähendusrikas - 2. Timoteose 3:1-5.
2. Timoteose 3:1-5:
"Aga see olgu sul teada, et viimseil päevil tuleb raskeid aegu,
sest siis on inimesi, kes on enesearmastajad, rahaahned,
kelkijad, ülbed, teotajad, sõnakuulmatud vanemaile,
tänamatud, nurjatud, halastamatud, leppimatud,
laimajad, ohjeldamatud, jõhkrad, hea põlgajad, reetlikud,
tormakad, upsakad, rohkem lõbu- kui jumalaarmastajad,
kellel on küll jumalakartuse nägu, kuid kes on salanud selle väe.
Niisuguseid väldi!"
Paulus alustab Piiblile ebatüüpiliste sõnadega:
"Olgu sul teada.."
Enamasti Piibel lihtsalt tõdeb midagi, kuid Paulus on selle asja
pärast tõsiselt mures, et meil poleks valearusaamu lõpuaegadest.
"Olgu sul teada!" Ära kahtle hetkekski, et see nii saab olema,
seda ei või muuta palvega, nõudmiste või millegi muuga.
See juhtub. Kummarda selle tõsiasja ees.
Meie aja kristlased pole seda tõde veel mõistnud.
Paulus rääkis viimastest päevadest, viidates ajale enne Kristuse tulekut.
See kirjakoht viitab lõpuaegadele, rasked ajad on tulemas.
Sõna "raske" on mainitud ka teises Uue Testamendi kirjakohas.
Mt 8:28 kirjeldab kahte meest,
kes olid kurjadest vaimudest vaevatud ja kes kohtasid Jeesust,
kui Ta oli teel Gadara piirkonda.
Mehed olid väga vägivaldsed ja jubedad.
Minu meelest on see parem tõlge:
Viimseil päevil saavad olema hirmsad ajad.
Minu meelest me juba elame hirmsas ajas,
kuid veel hirmsamad ajad on ees.
Loota ja palvetada, et läheks teisiti ja käituda,
nagu seda ei juhtuks, on ajaraisk. See juhtub.
Viimsel ajal lähevad asjad aina jubedamaks.
Mind see ei hirmuta, olen sellega kohanenud.
Võtan seda kui Jumala tarkust ja õiglust.
Mõned inimesed aga käituvad nii, nagu seda ei juhtuks,
osad sellised inimesed on täna siin.
Sa pole veel mõistnud, et kohtame hirmsaid aegu.
Need ajad pole vähem hirmsad, vaid aina hirmsamad.
Võid öelda:"Milline pessimist!" Ma pole pessimist, vaid optimist,
kuna usun, et Jumalal on lahendus.
Kas teate, milline lahendus? Jeesuse tulek.
Ma ei usu, et on mingit muud pädevat lahendust.
Ei ole muud lahendust, kui Jumala riigi rajamine maa peale.
Austades kõiki poliitikuid, ei usu ma, et neil on lahendus.
Palvetan poliitikute pärast ning austan neid.
Siiski ma ei oota, et neil oleks ravim inimkonna haiguste jaoks,
mis on tohutud ja üha kasvavad: vaesus, haigused, viha ja sõjad.
Poliitikutel pole lahendusi probleemidele,
mis on miljonitele inimestele nuhtluseks.
Piibel räägib meile ühest poliitikust,
kes väidab, et temal on probleemile lahendus.
Tema on antikristus.
Kuid tema lahendused on algsetest probleemidest hullemad.
Ma pole pessimist.
Ma ei seisa siin õnnetu näoga, sest usun, et Jeesus tuleb.
Kuid Ta ei tule enne,
kui tingimused on täidetud, kuna Piibel ütleb seda.
Kui tahame, et Jeesus tuleb, kas tahame?
Kui tahame, peame valmistuma jubedateks aegadeks.
Usun, et Jumal laseb inimeste kurjusel haripunkti kasvada.
Kui me elame, näeme tõeliselt patuse südame
kurjuse ilmnemist sellises jubeduses ja vihkamises,
mida me ei suuda isegi ette kujutada.
Usun, et Jumal lubab inimestel, kes väidetavalt oskavad juhte
valida, omad valikud teha.
Ausalt öeldes elan parema meelega demokraatias kui türanniriigis,
kuid demokraatia pole Jumala valitsusvormiks.
Demokraatia pärineb Kreekast koos humanismiga,
mis on osade inimeste mõtlemist kahjustanud.
Õppisin kreeka filosoofiat enne seda, kui minust sai jutlustaja.
Ma ei kavatsenud seda rääkida, kirjeldan Platoni 5 valitsemismeetodit.
See ei paranda maailma, alustan parima ja lõpetan halvimaga.
Parim on ühe hea inimese valitsus.
Teiseks parim on paari hea inimese valitsus.
Ühe inimese valitsust nimetab Platon monarhiaks,
mitme hea inimese valitsust aristokraatiaks.
Sellele järgneb demokraatia, mille puhul rahvas ise valitseb.
See oli vist Lincoln, kes ütles, et demokraatia,
mis pärineb rahvast ja on rahva jaoks, ei hävi maa pealt kunagi.
Ta vist eksis.
Neljas valitsusvorm on paari halva inimese valitsus,
mida nimetatakse oligarhiaks.
Viies on ühe paha inimese valitsus, mida nimetatakse türanniaks.
Need definitsioonid ei vaja parandusi.
Demokraatia kohta ütles Platon, et see on nõrgim valitsusvorm.
Minu meelest on see siiski oligarhiast ja türanniast parem.
Kuid see pole Jumala valitsusvorm.
Jumala valitsusvorm on monarhia, ühe hea mehe valitsus.
Mis on valitseja nimi? Jeesus.
Mõni hea mees Temaga on Tema pühad.
Sallin rohkem demokraatiat kui türanniat, kuid ma ei usu,
et demokraatia oleks lõplik lahendus, või see lahendaks inimkonna mured.
Samuti ei usu ma,
et mehed või naised oskavad valida endile õiget juhti.
Kui oskavad, siis miks nad pole seda siiamaani teinud?
Ma ei kritiseeri valitsust, vaid räägin inimkonna nõrkustest.
Kuhu me lõpuks jõuame?
Jõuame monarhiasse, kus üks mees - Jeesus on Kuningas,
kes valitseb õiglaselt, jagades valitsust nendega,
keda Ta on läbi katsunud raskuste, kannatuste ning distsipliini koolis.
Kuidas neid inimesi nimetada? Me kutsume neid koguduseks.
Meenutan, et sõna "kogudus" on halb tõlge kreeka keelsest
sõnast "ekklesia", mis tähendab valitsuse koosolekut.
Kui oleme koguduse liikmed,
oleme samal ajal ka valitsusorgani liikmed,
mille peaks on õiglane Jeesus. See on Jumala lahendus.
Muud lahendust pole. Kui üritame leida
mingit muud lahendust, raiskame oma aega ja tegevust.
Meil on Jumala ilmutustega palju teha.
Räägin veel minu meelest kahest vaieldamatust põhimõttest,
- te võibolla ei nõustu minuga- , kuid meil on tegemist
inimloomuse rikutusega, mis tuleneb patust.
Kui Paulus räägib hirmsatest aegadest,
siis selle põhjuseks on: "inimesed armastavad..."
Ta loetleb 18 moraalset ja eetilist plekki.
Maailma probleemide peapõhjus pole tuumafüüsika, vaid inimloomus.
Aatompomm ei leiutanud end ise. Inimene leiutas selle ja kasutas seda.
Inimene on arendanud mitmesuguseid hävitusvahendeid.
Inimene kasutab neid.
Inimkonna probleemide peapõhjus on moraalne ja eetiline laostumine,
mille põhjustas inimeses pesitsev patt.
Laostumine sisaldab kahte tunnust:
see on progressiivne ehk ei lähe paremaks,
vaid järk-järgult halvemaks. Laostumine on pidurdamatu.
Pole ühtegi viisi, pööramaks selle liikumissuunda.
See sobib tänapäeva maailmapilti ja üldse kogu maailmaga.
Laostumine kasvab.
See ei parane iial, vaid halveneb kogu aeg.
See on pidurdamatu.
Pole olemas meetodit, mis takistaks laostumise arengusuunda.
Teisisõnu kõik kristlaste palved, teod ja plaanid, mis on sihitud
muutma selle laostumise suunda,
on aja -ja raharaisk, kas seda mõistetakse, või mitte.
Sel põhjusel vajame Piibli prohveteeringuid,
kuna see säästab meid aja raiskamisest,
rahakaotustest ja pettumustest.
Mõistke, head kristlased, et teie kohustuseks on
palvetada meie valitsuste pärast vastavalt Jumala ilmutatud tahtele.
Rääkisin aastaid tagasi meie vajadusest palvetada
valitsuse pärast. Koosoleku lõpus tuli üks naine
ja ütles: "Härra Prince, kas Piibel ei õpeta,
et kõik läheb vaid pimeduse suunas?"
Vastasin:"Ei. Piibel õpetab, et teatud asjad lähevad
halvemas ja teatud paremas suunas,
mina olen üks, kes läheb paremas suunas."
Ka sina võid minna paremas suunas.
Ma pole mitte negatiivne, vaid realistlik.
Me peam elama Jumala ilmutatud Sõna piirides.
Pange tähele, et Pauluse toodud loetelust on näha,
et lõpuajal kasvab okultism plahvatuslikult.
Näiteks 2. Tm 3:8 ütleb:
"Nii nagu Jannes ja Jambres panid vastu Moosesele,
nõnda panevad ka nemad vastu tõele.
Nad on inimesed,
kelle mõistus on rikutud ja kes on kõlbmatud usu poolest."
Pane tähele väljendit "mõistus on rikutud".
Need kaks nime, Jannes ja Jambres,
olid Egiptuse võlurid, kes seisid Moosesele ja Aaronile vastu.
Kui Piibel mainib neid,
peetakse silmas okultismi ja saatanlikke üleloomulikke nähtusi.
Tõlge: Lemme-Getter Bogatkin